Požar u katedrali Notre Dame
<s>Požar u katedrali Notr Dam izbio je 15. aprila 2019. godine oko 18.50 ispod krova katedrale Notr Dam u Parizu, a ugašen je petnaest sati kasnije.</s><s>U požaru su izgoreli krov i kula na krovu, a unutrašnjost katedrale, gornji zidovi i prozori su teško oštećeni.</s><s>Veću štetu sprečio je kameni plafon koji je zadržavao krov u plamenu dok se urušavao.</s><s>Mnoga umetnička dela i druge relikvije su evakuisane, a dok su neke koje su ostale unutra uništene ili oštećene.</s><s>Dva para orgulja i tri rozete iz 13. veka su pretrpele malu ili nikakvu štetu.</s>

<s>Predsednik Francuske Emanuel Makron obećao je zemlji da će obnoviti katedralu i pokrenuo je kampanju za prikupljanje sredstava.</s><s>Za manje od 48 sati od početka požara najavljena je svota od 900 miliona evra donacija.</s><s>Procenjuje se da bi obnova katedrale mogla trajati dvadeset i više godina.</s>

<s>Pozadina 
Izgradnja katedrale Notr Dam počela je u 12. veku, a korišćen je kamen za zidove i svod, dok su glavni krov i kula na krovu napravljeni od drveta.</s><s>Prvobitna kula na krovu oštećena je vetrom i skinuta između 1786. i 1791. godine; nova kula, napravljena od hrastovog drveta i prekrivena olovom, a koju je dizajnirao Ežen Viole le Dik, dograđena je u 19. veku.</s><s>Katedrala je upisana na listu Svetske baštine Uneska 1991. godine.</s>

<s>Poslednjih godina katedrala je pretrpela znatna oštećenja zbog trošenja kamena, prvenstveno zbog zagađenja okoline, jer kisele kiše nagrizaju krečnjak.</s><s>Ministarstvo kulture je 2014. godine procenilo troškove renoviranja katedrale na 150 miliona evra.</s>

<s>Nadbiskupija Pariza je 2016. godine uputila apel za prikupljanje 100 miliona evra u narednih pet do deset godina kako bi se pokrili troškovi održavanja i restauracije.</s><s>U vreme požara, u toku je bila obnova na kuli na krovu, procenjena na 6 miliona evra.</s><s>Oko krovova je podignuta čelična skela.</s>

<s>Požar</s>

<s>Početak 
Pariski javni tužilac prvobitno je izjavio da je požar počeo u potkrovlju katedrale oko 18.50, kada je katedrala bila otvorena za javnost.</s><s>Oko 18.20, čuvari su najpre čuli požarni alarm i počeli da evakuišu ljude iz katedrale, ali nisu videli požar sve do 18.43, kada se ponovo oglasio alarm ili se oglasio drugi alarm.</s><s>Misa je bila u toku od 18.15.</s><s>Ljudi su mirno evakuisani u roku od nekoliko minuta.</s>

<s>Prema rečima očevidaca, vrata katedrale su se naglo zatvorila za njima i beli dim se počeo dizati sa krova.</s><s>Dim je pocrneo pre nego što se sa kule pojavio plamen, a zatim je dim postao žut.</s>

<s>Intervencija 
Policija je brzo evakuisala ostrvo Site.</s>

<s>Pariska vatrogasna brigada redovno je vežbala za pripremu u slučaju bilo kakvog požara u katedrali, uključujući i dve vežbe na licu mesta 2018. godine.</s>

<s>Sa vatrom su se prvenstveno borili iznutra, u skladu sa uobičajenom francuskom vatrogasnom praksom.</s><s>Gašenje vatre spolja moglo bi dovesti do oštećenja unutrašnjosti skretanjem plamena i vrelih gasova unutra(na temperaturama do 800 °C).</s><s>Dvadeset vatrogasaca se popelo u dva tornja.</s><s>Vatrogasna vozila su sa tla pažljivo gasila požar, izbegavajući dodatno oštećenje zgrade.</s><s>Prateći plan vatrogasne službe za ovakve hitne situacije, brodovi su se brzo rasporedili na reci Seni kako bi pumpali vodu.</s>

<s>Gašenje požara iz vazduha nije korišćeno jer je to moglo da ošteti strukturu i zagrejan kamen može da ispuca ako se naglo ohladi.</s><s>Helikopteri se nisu koristili zbog opasnog strujanja vazduha ali su se bespilotne letelice koristile za vizuelno i termičko snimanje, a roboti su korišćeni za snimanje i usmeravanje mlazeva vode.</s>

<s>Prikupljanje prihoda</s>

<s>Dvanaest sati nakon početka požara prikupljeno je preko 900 miliona evra donacija od pojedinaca, kompanija i institucija za rekonstrukciju katedrale.</s>

<s>Reference</s>

<s>Spoljašnje veze</s>

<s>Zvanični veb-sajt katedrale Notr Dam</s>

<s>2019
Notre Dame
Notre Dame
Historija Pariza</s>

